Hlina, Alojz, poslanec NR SR (2014-10-14):
Vážený pán predseda, vážený pán minister, vážené kolegyne, kolegovia, dovoľte uviesť, začnem takýmto spôsobom, že čo je to – poznáte ten príbeh, myslím, že aj premiér ho rozpráva – že chodí ako kačka a, neviem čo, a je to kačka. Ja to poviem ináč, že prezentuje sa to ako zákon, ktorý pomôže ľuďom, poslanci SMER-u zatlieskajú za to ako za zákon, ktorý pomôže ľuďom. Voliči SMER-u tiež zatlieskajú tomu ako zákonu alebo návrhu, ktorý pomôže ľuďom, ale nepomôže to ľuďom. Čo to je? No zákon SMER-u. A naozaj to bolo, pani Zmajkovičová na predchádzajúcej schôdzi odprezentovala zákon, to bol protibilbordový bič, presne naopak, presne naopak, tá pravda vyjde najavo. A ja verím, že v tejto krajine je ešte päť ľudí, ktorých ešte niečo aj zaujíma, ktorí tu nie sú jak stádo. A ten social proof, to proste ideme v tom stáde, až ma to uráža. Zbytky dôstojnosti strácame. To, čo bolo schválené, bol probilbordový zákon, ktorý ste schválili, a teoretizujúci biedakov, ktorí si dajú na plot, že majú voľnú izbu. Teraz pán minister došiel so zákonom, pozdravujem smeráckych spindoktorov, ktorý sa prezentuje ako mladých podnikateľov v poľnohospodárstve. Nuž, dovoľte mi ho rozobrať, čiastočne tento, tento, naozaj to je do sál, to je do kulturákov. V Radošinej v kulturáku, v Oravskej Lesnej, ja neviem kde, keď pôjdete do kulturáku a poviete, že vtedy, onehdá v tom októbri, pamätáte, v tom 2014. sme my schválili ten zákon, ktorý pomohol mladým poľnohospodárom. Tak mi dovoľte povedať, ako pomôže tento návrh zákona. On sa naschvál tak prezentuje, ako zákon pre mladých poľnohospodárov, ale ho, tam zahŕňajú aj úplne iné kategórie. Však to je úplne v poriadku. Ale vecne, prosím vás, keby si niekto dal tú prácu a pozrie si dôvodovú správu a vyhádže z toho, lebo ten návrh zákona hovorí, že SPF môže, to je tiež, to znamená v ďalšej časti, že môže, nuž, keď môže, no uvidíme, prečo urobí, tak ako urobí. Ale z toho, čo môže, máte, SPF má nejakú sumu alebo má, pre ľudí to hovorím, je určité množstvo pôdy, ktorú prenajíma. Je pravdou, že je to dobré robiť teraz, lebo 75 % z tých zmlúv je na spadnutie alebo musia sa obnovovať, má to zmysel. Preto úplne nerobím kríž nad tým zákonom a na konci sa pokúsim povedať, že ak by sa to dalo, v čom zlepšiť. To je tiež dôležité povedať. Čiže ak je suma nejakého, suma pôdy na úrovni niekde 400-tisíc  hektárov, ktoré SPF-ko prenajíma, a 75 % alebo to už je tých 75 % toho, z toho jednoznačne nevyplýva, to je zase pre potreby toho, čo chcem povedať skoro jedno, ale hovoríme o určitom množstve pôdy, z tohto množstva pôdy, ktorú teoreticky v zmysle tohto zákona je možné vyňať, zobrať tým, čo ho teraz užívajú za určitých podmienok. Tie podmienky hovoria, že vtedy, keď má on určitú výmeru, a z tej celkovej jeho výmery, ktorú on má prenajatú, to musí byť, môže byť iba určitá percentuálna časť. Takže takí malí latifundisti niekde na úrovni 100, 200 hektárov majú 5 % z toho, sa môže teoreticky im vyňať zo zákona. Veľkí latifundisti, to sú nejakí dvaja nad 3000 hektárov, tak tým sa môže 10 percent. To je dôležité povedať, že o tej pôde môžeme iba rozprávať. A tá pôda predstavuje, vážení, 11-tisíc hektárov. Čiže keď všetko očešeme, ako máme očesať, tak nám zostane 11-tisíc  hektárov. A teraz spravme len primitívny výpočet. Ja neviem teda, čo je to za hausnummero 28 hektárov, neviem, či to je nejaké, že to niekto, čo to je za konštanta. To je čo? To je Jahnátkova konštanta, to je bulharská konštanta, alebo je to nejako zákonné, alebo je to na nejakom...? Lebo ja som chodil na poľnohospodársku, aj na strednú, aj vysokú, ale o 28 hektároch ako o nejakej jednotkovej záležitosti sme sa nikdy nebavili, hej, ako o nejakom ideálnom podniku, alebo niečo také. Čiže neviem, kde sa nabrala tá suma 28 hektárov, ale nech je, však to je už pre potreby tohto skoro jedno. Keď vydelíte 11-tisíc hektárov počtom 28, 11-tisíc hektárov počtom 8 hektárov, tak v ideálnom prípade je to 390 ľudí, 390 mladých, to je jedno či mladých, politicky to znie dobre, čiže 390 poľnohospodárov by teoreticky mohlo prísť k pôde. Zákon nehovorí, že musí, ale hovorí, že môže. Čiže parlament sa v súčasnosti zaoberá naozaj ultrasystémovým opatrením, ultrasystémovým opatrením, kde hovoríme o opatrení, ktoré je niekde na úrovni 390 – a to nieže, ja vám ho rozvediem, že ani to číslo nesedí –ale z pohľadu tohto to môžu hovoriť na obecnom zastupiteľstve v Radošinej, alebo možno na okresnom nejakom, alebo na nejakom samosprávnom kraji. Ale toto nie je systémové opatrenie na úrovni parlamentu, že my tu prijímame systémové opatrenie na úrovni parlamentu a dosah toho opatrenia pre potreby toho, čo sa ide deklarovať, je niekde na úrovni 390 ľudí. Však my sme tu za chvíľku schopní hovoriť o, to je presne to, že niekto si vyleje kýbeľ vody na hlavu a tvári sa jak záchranca, jak spasiteľ. Preboha, to nie je systémové opatrenie! Naším opatrením nie je si liať kýble vody na hlavu, naším, našou úlohou je prijať systémové opatrenia s určitým dosahom v čase a priestore, ktoré chcú situáciu zlepšiť. No máme tu jedno, ktoré sa dotkne v ideálnom prípade 390 ľudí. To je z pohľadu počtu obyvateľov a rozsahu a významu, to je nulitná záležitosť, to je nulitná záležitosť. Ale ja vám poviem tú prezentáciu na kulturáku, na dožinkách, na agrokomplexe, ja neviem kde všade, bude jasné. SMER: mladí, poľnohospodári, sme to dali SPF-ku, videli ste ten zákon, počuli ste to, ako sme im to dali? Toto je vlastne, ja vám v praxi predstavujem ten zákon (vyslovené s pobavením). A to už nehovorím o tom, pán minister, že vy tu máte v tej kategórii ľudí, ktorých, tak tých podnikov, ktorých sa to týka, ja som si to tu napísal: máte podniky, ktoré majú, 95 podnikov má 336 hektárov, to je tých 5 %, a z toho, keby ste im, to 5 % predstavuje 1700 m², čiže nejakých 95 podnikov má nejakú plochu a z toho, keď im zoberiete, taký jednoduchý prepočet, tak je 1700 m². To je, samozrejme, nerealizovateľné a to je aj, aj, s prepáčením, hlúposť, aby to niekto niekedy realizoval. Čiže vy potrebujete z tých kategórií, ktoré vy tu máte do 100 hektárov, do 200, do 500, vy potrebujete polku vyhodiť. Lebo nemôžte nikomu, kto má 5 hektárov zobrať, či nad 100 hektárov, nemôžte mu ich zobrať, lebo mu zoberiete 1700 m², príklad, alebo 1000. Kto chce tisíc? Čo sa dá na 1700 štvorákoch urobiť? No postaví dom. Ale nemôžte hospodáriť na 1700 štvorákoch. Ja viem, že politicky to znie. Čiže aj z tých 11-tisíc hektárov vy potrebujete vyhodiť polku preč. Vy potrebujete polku preč vyhodiť. No a zostane vám tu niekde možno na úrovni 200 ľudí. A o tom chcem teraz hovoriť. No už keď je to 200, no však pomôžme jednému. Kto zachránil jedného človeka, zachránil celý svet, či jak sa to hovorí v tých, v tých múdrych, múdrych vetách. Tak poďme aspoň jednému poľnohospodárovi pomôcť! Pán minister, a to vás chcem poprosiť, poďme aspoň jednému, už keď sa tu venujeme, už tratíme čas, poďme aspoň jednému. Vy hovoríte, že ten, kto má záujem sa prihlásiť, môže dostať. Čiže to ešte ergo dokopy nič neznamená, hej, len meníte to, že doteraz to automaticky, proces toho prednostného. Čiže on môže. Čo má urobiť? Má napísať žiadosť. A to chcem ľudí poprosiť (rečník prosebne spína ruky), prosím vás, poďme spraviť skúšku správnosti aj pre tento smer. Ja vám poviem, môže to byť mimoriadne plastické a zaujímavé, poďme to urobiť. Oni hovoria, dokonca to menia, že tú žiadosť máte doručiť, ale nie tou elektronickou podateľňou, ale na sídlo SPF. To je dobré, sídlo SPF je tuná na Búdkovej, to je kúsok odtiaľto. Prosím vás, spravte si výlet. Účinnosť toho zákona je od 1. 1. 2015. Prosím vás, na Silvestra mierne a striedme a dohodnime sa, že druhého, lebo druhého je piatok, pán minister, povedzte pani riaditeľke, nech zabezpečí službu na pozemkovom fonde, lebo ja vám garantujem, že tam nejakí ľudia ráno od šiestej už budú stáť. Garantujem vám. Lebo v zmysle tohto zákona vy hovoríte, že je potrebné doručiť žiadosť do sídla fondu a bude sa prihliadať od dátumu doručenia. Prosím vás, ak niekto bude ráno od druhého januára stáť pred SPF, tak bude stáť pred SPF a nikto ho už neobabre, že pred ním sa zrazu nachométne 30 ďalších žiadostí. Čiže keď tam bude prvý, tak tam, sakra, prvý bude. To by som bol rád, keby sme sa aj na tomto vedeli dohodnúť. Prosím vás, mladí ľudia, mladí poľnohospodári, ľudia, ktorí by ste prípadne chceli nejakú, poďme spraviť tú skúšku správnosti, či aspoň tých dvesto ľudí, ktorí, teoreticky by to mohlo sa ich týkať, že či to bude pravdou. Lebo ono to môže koniec koncov skončiť aj tak, že teoreticky sa to môže týkať dvesto ľudí, ale ich dvesto ľudí, ktorí tam našmochtlajú nejaké žiadosti, to sa podohadujú, kto, neviem, čo. Poďme ich dostať. Hovorili do zákona, kto prvý podľa dátumu doručenia. Podľa dátumu doručenia do sídla SPF, Búdková ulica, vysoká budova. Druhého je piatok, štvrtok je prvého, Nový rok. Druhého, prosím vás, ja vám navarím čaj, ja kúsok odtiaľ bývam, môžeme ísť novoročné vinše zaspievať premiérovi, tiež tam kúsok býva, všetci tam hore bývajú. A potom pôjdeme čakať, potom pôjdete čakať. A ja vám navarím čaj, ja budem s vami, pôjdete čakať, kým otvorí niekto z SPF dvere a povie: poďte podať žiadosť. A budú zaregistrovaní, pán minister, budú zaregistrovaní, splnia podmienku registrácie, splnia podmienku toho, že tam budú prví. A potom budeme čakať, potom budeme čakať, že či aspoň dvesto ľudí, ktorí chcú mať hrudu, kus hrudy zeme bez toho, aby sa museli, s prepáčením, niekomu pchať, že len si vystáli tú radu a normálne slušne, sa nemuseli pokorovať, aby nestratili svoje kúsky dôstojnosti, lebo len splnili podmienky. Tak budeme čakať. Pán minister, budeme čakať, koľkí z tých ľudí, ktorí tam toho druhého ráno budú stáť, koľkí z nich tú pôdu dostanú. A na základe toho, to bude krásne, lebo to sa bude dať uchopiť, to neoklamete, to už neoklamete, čiže keď pôjdete potom do kulturáku do Radošinej a poviete koľkým poľnohospodárom ste pomohli, tak svedectvom toho – možno to tých ľudí raz v tejto krajine bude zaujímať – bude, koľko z tých ľudí, ktorí druhého ráno stáli pred sídlom SPF, koľkí z nich tú pôdu dostanú. To bude kľúčový moment. Vážení ľudia, chcem vás naozaj, Peťo Socha z Oravy, aj mladých, čo moji spolužiaci, prosím vás, príďte v piatok ráno pred SPF. Budeme tam stáť a podáme žiadosť. Verím, že tu ešte sa nájde niekto, kto naozaj skutočne, jak sú, a nemusíte sa, vyskúšajme to, nemusí sa nikto nikomu, s prepáčením, pchať. Malo by to sedieť. Som zvedavý, či v tomto prípade to tak bude. Toto je, keby ste z tohto nič nezmenili, pán minister, stále to platí. Pravdou však je, že, viete, to sa hovorí, že: narodil sa do zlatej kolísky, mal to šťastie. Niekto mal to šťastie, že bol pritom vtedy keď, no a spadlo mu do lona, pôda, ktorú teda už či užíva, neužíva, jemu je to jedno, lebo však požíva výhody zákona, ktorý hovorí o prednostnom nájme a neviem čo. Jeho hlava z toho nebolí. Ale brzdí trh. A to je to, lebo my vás budeme musieť hryznúť do iného jablka, prosím vás. Ja niekedy žasnem, kto tu sa k poľnohospodárstvu vyjadruje a ako zle sa vyjadruje. Mne je, podľa mňa to je smutné, že poľnohospodárstvo takto dopadlo, že tak, ako je. Ale to svedčí aj o tom, že jak ho obchádzame, lebo to je zakliata zem. To už je zakliata zem. Tam je už zabetónované, tam je to už zabetónované a my to budeme musieť odbetónovať. Pán minister, keby ste chceli naozaj prijať systémové opatrenie, ktoré sa nebude týkať ungefähr, približne dvesto ľudí, ale naozaj, skutočne že naštartujete, tak budeme musieť hryznúť do toho prednostného práva nájmu. Lebo prednostné právo nájmu v zásade vám hovorí: ja si ležím a čakám. Viete, to je to, že vy musíte vždycky, musíte naháňať líške chvost. Musíte, lebo zlenivie. Musíte hrýzť, s prepáčením, musíte. A to mu, aj tomu, koho hryziete, pomáha, lebo je v strehu. To je naozaj kľúčový moment. Aj stagnácia nášho poľnohospodárstva je práve tým, že je „vsjo jasno, ničevo ne nádo“. Načo sa ja budem trápiť? – prednostné právo mám, mňa z toho, chlapci, hlava bolieť nebolí. Čo tam, že vedľa mňa je nejaký snaživý človek, ktorý už o štvrtej ráno kydá a nevie sa dostať k hrude?! Nevie. Zaspáva už, no to ja také poznám prípady, a plačú, nevedia sa dostať k ničomu, nevedia sa dostať ku kúsku zeme. Budeme sa musieť k tomu. Ak budete mať tú ambíciu a v priebehu medzi prvým a druhým čítaním sa k tomu dostať, som pripravený prípadne s vami. Ale aj tak to ja viem, že nepomôže. Ale raz sa k tomu dostaneme. A to chcem deklarovať, ak teraz pomôžeme, ak teraz pomôžeme tým, ktorí sa neopijú tak na Silvestra, že druhého ráno budú stáť pred SPF, tak je dosť možné, že ich dokopeme k tomu, že niektorí z vás tú pôdu dostanú. Ale raz dokopeme k tomu, toto poľnohospodárstvo k tomu, že to, že sa niekto narodil do zlatej kolísky, ešte neznamená, že aj jeho deti, aj jeho pradeti, aj jeho pra-pradeti a, neviem, aké deti ešte tiež v tej zlatej kolíske bývať budú. Aj keď to už budú vyšití darebáci. O tom to je. Ak má štát nejakú pôdu, má s ňou právo rozumne hospodáriť, má vytvárať tenziu. Má vytvárať to napätie v tom, že teda dostanem, nedostanem. Má to mať nejaké prvky spravodlivosti. K tomu teraz dostaneme, pán minister, to by bola vaša veľká vec. Viete, vám teraz pomáhajú krídelné útoky, prosím vás. Vám pomohlo krídlo Malatinského, že sa tu dostala novela do zákona o trhových miestach. Viete, ako to pomohlo poľnohospodárom? Viete, ako to pomôže poľnohospodárom? Ešte sa o tom budete učiť. Teraz ak, chvalabohu, ak pánbožko dá, tak minister Kažimír pustí nepeňažné plnenia. Viete, ako to pomôže poľnohospodárom? Že budú môcť tým chlapom, tým babám, ktorí prídu pomôcť do triedičky na zemiaky, ak ešte vôbec niekde triedia zemiaky, im dať zemiaky. Viete, ako to pomôže? Viete, ako tento krídelný útok pomôže poľnohospodárstvu? Ale aj vy ste, vy ste momentálne, vy ste na čele, vy by ste mali prísť s niečím, čo stojí za to. Krídla vám pomáhajú. A vy sem donesiete jedno opatrenie, ktoré v ideálnom prípade bude sa týkať dvesto ľudí. A ja nebudem hovoriť, že to tak bolo prichystané, ale viete, v jednej dobe, v tejto dobe nikto nevie. Možno dvesto ľudí prichystaných, pre vašich. Pošlite aj vašich, 2. septembra (pozn. red.: správne má byť – „2. januára“) pošlite aj vašich ráno pred SPF stáť, aby splnili tie podmienky, to znamená, aby doručili žiadosť na sídlo SPF. A to poradie bude podľa toho, ako ju kto doručí. Pošlite aj vašich. Ďakujem pekne.